Selline seksi tähtsuse rõhutamine on seda ebatavalisem, et meie tabud kuidagi taunivad isegi tunnistamist , et seksist mõeldakse, rääkimata seksist kui täiesti enesestmõistetavast elu osast. Ikka on vaba ja loomulik seksuaalsus märgitud kuidagi poissmeeste õllelauateemana, ehkki näiteks usun, et väga paljud naisedki mäletavad oma elust vähemalt mõnda VÄGA HEAD seksikogemust, millel armastuse kui sellisega  oli väga vähe pistmist. Kas sellest midagi enamat arenes või oli see lihtsalt ühekordne pöörane vere ja meelte tuige - eks kõigil on oma lugu.  Seks ilma armastuseta võib olla pööraselt hea. Armastus ilma seksita on armumine, millest kas tuleb midagi sügavamat või ei. Kui pole ei seksi ega armastust... noh, siin polegi midagi arutada. Aga kui on/oleks mõlemad.... vaat siin läheb vist iga naine sentimentaalseks......